PsihometrijskasvojstvaalbanskeverzijeupitnikaOHIP-ALB14 uRepubliciKosovu Psychometric Properties of the Albanian Version of the OHIP- ALB14 Questionnaire in the Republic of Kosovo

Adresa za dopisivanje Nikola Petričević University of Zagreb Stomatološki fakultet Zavod za mobilnu protetiku Gundulićeva 5, 10000 Zagreb, Hrvatska Tel: + 385 1 4802 111 Faks: + 385 1 4802 159 petricevic@sfzg.hr Sažetak Svrha: Željelo se upitnik Oral Health Impact Profile s 14 pitanja (OHIP 14 – kratka verzija) prevesti na albanski jezik i testirati njegova psihometrijska svojstva. Ispitanici i postupci: Upitnik OHIP 14 preveden je s izvorne engleske verzije na albanski (OHIP 14 – ALB.) u skladu s prihvaćenim tehnikama prevođenja naprijed-natrag. Zatim su ispitana njegova psihometrijska svojstva. Konvergentna valjanost testirana je na 450 ispitanika [opća populacija (n=125), mobilno-protetski pacijenti (n = 275) i studenti (n = 50)]. Diskriminativna valjanost ispitivala se između bezubih pacijenata s mobilnim protezama (CDWs) (n = 233) i onih bezubih bez ikakvih proteza (n=42). Test-retest pouzdanost testirana je na 50 studenata stomatologije koji su ispunili isti upitnik dva puta u razmaku od najmanje dva tjedna, a da u međuvremenu nisu imali oralnih problema. Unutarnja konzistentnost provjerena je kod 450 ispitanika izračunom koeficijenta Cronbach alfa. Primjerenost je testirana u skupini od 42 pacijenta kojima su bile potrebne nove proteze, a ispunili su OHIP 14ALB prije nego što su ih dobili i mjesec dana nakon toga. Rezultati: Konvergentna valjanost potvrđena je značajnom povezanošću između zbroja bodova upitnika OHIP i samoprocijenjenog oralnog zdravlja (p <0,01). Diskriminativna valjanost potvrđena je znatno većim zbrojem bodova u OHIP-u u bezubih ispitanika bez ikakvih proteza u odnosu na one pacijente koji već imaju potpune proteze (p <0,01), kao što je i bilo predviđeno. Test-retest pouzdanost potvrđena je visokim koeficijentima interclass korelacije i time što nije bilo statistički značajnih razlika između zbroja bodova u upitniku OHIP 14-ALB. (p> 0,05) koji su studenti stomatologije ispunili dva puta, s tim da u intervalu od najmanje 14 dana nisu imali nikakvih orofacijalnih problema. Unutarnja konzistentnost potvrđena je visokim koeficijentom Cronbach alfa u općoj populaciji (0,86), kod protetskih pacijenata (0,81) i u skupini studenata (0,89). Primjerenost je potvrđena statistički značajnom razlikom između aritmetičkih sredina zbroja bodova u upitniku OHIP prije terapije i nakon nje (zbroj bodova značajno manji nakon terapije) (p <0,001) u slučaju pacijenata koji su dobili nove totalne proteze i visokog „effect sizae“ (1,72 za zbroj bodova u OHIP-u). Zaključak: Psihometrijska svojstva upitnika OHIP 14-ALB. pokazale su da je to na Kosovu i na albanskom govornom području instrument prikladan za procjenu kvalitete života ovisne o oralnom zdravlju. Ključne riječi upitnici; oralno zdravlje; psihometrija; kvaliteta života; Kosovo 1 Dr.sc. kandidat, Stomatološki fakultet Sveučilišta u Zagrebu, Hrvatska PhD candidate, Dental Science, School of Dental Medicine, University of Zagreb, Croatia 2 Zavod za mobilnu protetiku Stomatološkog fakulteta Sveučilišta u Zagrebu, Hrvatska Department of Removable Prosthodontics, School of Dental Medicine, University of Zagreb, Croatia 3 Zavod za mobilnu protetiku Studija stomatologije Medicinskog fakulteta Sveučilišta u Prištini, Kosovo Department of Prosthodontics, Dental School, Faculty of Medicine, University of Prishtina, Kosovo